title: Odluka Komisije (EU) 2022/764 оd 13. travnja 2022. o usklađenosti ciljeva performansi iz nacrta plana performansi, koji je Hrvatska dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje (priopćeno pod brojem dokumenta C(2022) 2284) (Vjerodostojan je samo tekst na hrvatskom jeziku) (Tekst značajan za EGP)

text:
                  18.5.2022

                  HR

                  Službeni list Europske unije

                  L 139/72

         ODLUKA KOMISIJE (EU) 2022/764
         оd 13. travnja 2022.
         o usklađenosti ciljeva performansi iz nacrta plana performansi, koji je Hrvatska dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje

               (priopćeno pod brojem dokumenta C(2022) 2284)

         (Vjerodostojan je samo tekst na hrvatskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (1), a posebno njezin članak 11. stavak 3. točku (c) prvi podstavak,
         uzimajući u obzir Provedbenu uredbu Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba (2), a posebno njezin članak 14. stavak 2.,
         budući da:

            OPĆE NAPOMENE

                     (1)

                     U skladu s člankom 11. Uredbe (EZ) br. 549/2004 treba uspostaviti shemu izvedbe usluga u zračnoj plovidbi i mrežnih funkcija. Nadalje, člankom 10. Provedbene uredbe (EU) 2019/317 od država članica zahtijeva se da utvrde obvezujuće ciljeve performansi na nacionalnoj razini ili na razini funkcionalnih blokova zračnog prostora („FAB-ova”) za svako referentno razdoblje plana performansi za usluge u zračnoj plovidbi i mrežne funkcije. Ti ciljevi performansi moraju biti u skladu s ciljevima na razini Unije koje je Komisija donijela za predmetno referentno razdoblje. Komisija je odgovorna za ocjenjivanje usklađenosti predloženih ciljeva performansi iz nacrta planova performansi koje su sastavile države članice s ciljevima performansi na razini Unije na temelju kriterija za ocjenjivanje utvrđenih u Prilogu IV. Provedbenoj uredbi (EU) 2019/317.

                     (2)

                     Od prvog tromjesečja kalendarske godine 2020. na sektor zračnog prometa znatno je utjecalo izbijanja pandemije bolesti COVID-19, pri čemu se znatno smanjio intenzitet zračnog prometa u odnosu na razine prije pandemije, zbog mjera koje su države članice i treće zemlje poduzele radi ograničavanja pandemije.

                     (3)

                     Ciljevi performansi na razini Unije za treće referentno razdoblje („RP3”) izvorno su utvrđeni u Provedbenoj odluci Komisije (EU) 2019/903 (3). Budući da su ti ciljevi performansi na razini Unije i nacrti planova performansi za treće referentno razdoblje koje su države članice naknadno dostavile sastavljeni prije izbijanja pandemije bolesti COVID-19, njima se nisu mogle uzeti u obzir kasnije znatno promijenjene okolnosti u zračnom prijevozu.

                     (4)

                     Kao odgovor na utjecaj pandemije bolesti COVID-19 na pružanje usluga u zračnoj plovidbi, u Provedbenoj uredbi Komisije (EU) 2020/1627 (4) utvrđene su izvanredne mjere za treće referentno razdoblje kojima se odstupa od odredaba Provedbene uredbe (EU) 2019/317. U skladu s člankom 2. stavkom 1. Provedbene uredbe (EU) 2020/1627 Komisija je 2. lipnja 2021. donijela Provedbenu odluku (EU) 2021/891 (5) o utvrđivanju revidiranih ciljeva performansi na razini Unije za treće referentno razdoblje.

                     (5)

                     Komisija napominje da Služba za statistiku i predviđanja pri Eurocontrolu („STATFOR”) u predviđanju prometa iz listopada 2021. predviđa da će zračni promet na razini Unije tijekom 2023. dosegnuti razine prije pandemije te da će 2024. te razine premašiti. Međutim, stupanj nesigurnosti u pogledu razvoja situacije s prometom i dalje je posebno visok zbog rizika povezanih s razvojem epidemiološke situacije uzrokovane bolesti COVID-19. Komisija nadalje napominje da se očekuje da će oporavak prometa biti neujednačen među državama članicama.

                     (6)

                     Sve države članice izradile su i donijele nacrte planova performansi s revidiranim lokalnim ciljevima performansi za treće referentno razdoblje, koji su dostavljeni Komisiji na ocjenu do 1. listopada 2021. Nakon provjere potpunosti tih nacrta planova performansi Komisija je od država članica zatražila da do 17. studenoga 2021. dostave ažurirane nacrte planova performansi. Ocjena Komisije iz ove Odluke temelji se na ažuriranom nacrtu plana performansi koji je dostavila Hrvatska.

                     (7)

                     Tijelo za ocjenu performansi, koje pomaže Komisiji u provedbi plana performansi u skladu s člankom 11. stavkom 2. Uredbe (EZ) br. 549/2004, dostavilo je Komisiji izvješće sa savjetima u vezi s ocjenom nacrta planova performansi za treće referentno razdoblje.

                     (8)

                     Komisija je u skladu s člankom 14. stavkom 1. Provedbene uredbe (EU) 2019/317 ocijenila usklađenost lokalnih ciljeva performansi koje je predložila Hrvatska na temelju kriterija za ocjenjivanje utvrđenih u točki 1. Priloga IV. toj provedbenoj uredbi i uzimajući u obzir lokalne okolnosti. U pogledu svakog ključnog područja performansi i povezanih ciljeva performansi, Komisija je ocjenjivanje nadopunila revizijom nacrta planova performansi u odnosu na elemente utvrđene u točki 2. Priloga IV. toj provedbenoj uredbi.

                     (9)

                     Budući da Hrvatska nema zračne luke obuhvaćene područjem primjene Provedbene uredbe (EU) 2019/317 za treće referentno razdoblje, u okviru njezina nacrta plana performansi za treće referentno razdoblje nema lokalnih ciljeva performansi za terminalne usluge u zračnoj plovidbi. Stoga se nalazi iz ove Odluke odnose isključivo na rutne usluge u zračnoj plovidbi.

            OCJENA KOMISIJE

            Ocjena nacrta ciljeva performansi u ključnom području performansi povezanom sa sigurnosti

                     (10)

                     Komisija je u pogledu ključnog područja performansi povezanom sa sigurnosti ocijenila usklađenost ciljeva koje je dostavila Hrvatska u vezi s djelotvornosti upravljanja sigurnosti pružatelja usluga u zračnoj plovidbi na temelju kriterija utvrđenog u točki 1.1. Priloga IV. Provedbenoj uredbi (EU) 2019/317. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti sigurnosni ciljevi u pogledu elemenata utvrđenih u točki 2.1. podtočki (a) Priloga IV. Provedbenoj uredbi (EU) 2019/317.

                     (11)

                     U nastavku su navedeni nacrti ciljeva performansi u ključnom području performansi povezanom sa sigurnosti koje je Hrvatska predložila u pogledu djelotvornosti upravljanja sigurnosti, raščlanjeni prema cilju upravljanja sigurnosti i izraženi kao razina provedbe:

                                    Hrvatska

                                    Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                                    Predmetni pružatelj usluga u zračnoj plovidbi

                                    Cilj upravljanja sigurnosti

                                    2021.

                                    2022.

                                    2023.

                                    2024.

                                 Hrvatska kontrola zračne plovidbe

                                 politika i ciljevi u pogledu sigurnosti

                                 B

                                 B

                                 B

                                    C

                                 upravljanje sigurnosnim rizikom

                                 C

                                 C

                                 C

                                    D

                                 osiguranje sigurnosti

                                 C

                                 C

                                 C

                                    C

                                 promicanje sigurnosti

                                 C

                                 C

                                 C

                                    C

                                 kultura sigurnosti

                                 C

                                 C

                                 C

                                    C

                     (12)

                     U pogledu nacrta sigurnosnih ciljeva koje je Hrvatska predložila za pružatelja usluga u zračnoj plovidbi (Hrvatska kontrola zračne plovidbe), Komisija je utvrdila da se razina cilja performansi na razini Unije planira ostvariti 2024. u pogledu cilja „politika i ciljevi u pogledu sigurnosti”, kao i za cilj „upravljanje sigurnosnim rizikom”, a za ostale „ciljeve upravljanja sigurnosti” lokalni ciljevi performansi ispunjavaju razinu cilja performansi na razini Unije za svaku kalendarsku godinu od 2021. do 2024.

                     (13)

                     Komisija napominje da se u nacrtu plana performansi koji je dostavila Hrvatska utvrđuju mjere za Hrvatsku kontrolu zračne plovidbe za postizanje lokalnih sigurnosnih ciljeva, kao što su uspostavljanje djelotvornog sustava upravljanja sigurnosti kojim se u ranoj fazi može utvrditi i ublažiti sigurnosni rizik, primjena klasifikacije ozbiljnosti koja se određuje alatom za analizu rizika (RAT), izvješćivanje o „kulturi pravičnosti” i drugi posebni sigurnosni alati. Međutim, Komisija smatra da bi trebalo opisati posebne mjere kako bi se pokazalo kako će Hrvatska kontrola zračne plovidbe ostvariti sigurnosne ciljeve u području „politike i ciljeva u pogledu sigurnosti”.

                     (14)

                     Na temelju nalaza iz uvodnih izjava 12. i 13., te s obzirom na to da se sigurnosni ciljevi performansi na razini Unije, utvrđeni u Provedbenoj odluci (EU) 2021/891, moraju ostvariti do posljednje godine trećeg referentnog razdoblja odnosno 2024., nacrt ciljeva iz nacrta plana performansi za Hrvatsku trebalo bi ocijeniti kao usklađene s ciljevima performansi na razini Unije u ključnom području performansi povezanom sa sigurnosti.

            Ocjena nacrta ciljeva performansi u ključnom području performansi povezanom s okolišem

                     (15)

                     Kad je riječ o ključnom području performansi povezanom s okolišem, usklađenost ciljeva koje je dostavila Hrvatska u vezi s prosječnom učinkovitosti horizontalnog leta na ruti za stvarnu putanju ocijenjena je na temelju kriterija utvrđenog u točki 1.2. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Hrvatsku uspoređeni su s relevantnim referentnim vrijednostima učinkovitosti horizontalnog leta na ruti utvrđenima u Planu poboljšanja europske mreže ruta („ERNIP”) koji je bio dostupan u trenutku donošenja revidiranih ciljeva performansi na razini Unije za treće referentno razdoblje odnosno 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi u pogledu okoliša utvrđeni u točki 2.1. podtočki (a) Priloga IV. Provedbenoj uredbi (EU) 2019/317.

                     (16)

                     U pogledu kalendarske godine 2020., cilj performansi na razini Unije za treće referentno razdoblje u ključnom području performansi povezanom s okolišem, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s okolišem. Stoga bi usklađenost lokalnih ciljeva performansi u području okoliša s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (17)

                     U nastavku su navedeni nacrti ciljeva performansi u ključnom području performansi povezanom s okolišem koje je predložila Hrvatska i odgovarajuće nacionalne referentne vrijednosti za treće referentno razdoblje iz ERNIP-a, izražene kao prosječna učinkovitost horizontalnog leta na ruti za stvarnu putanju:

                                    2021.

                                    2022.

                                    2023.

                                    2024.

                                    Nacrt rutnih ciljeva u pogledu okoliša, za Hrvatsku, izraženih kao prosječna učinkovitost horizontalnog leta na ruti za stvarnu putanju

                                    1,46  %

                                    1,46  %

                                    1,46  %

                                    1,46  %

                                 Referentne vrijednosti za Hrvatsku

                                 1,46  %

                                 1,46  %

                                 1,46  %

                                 1,46  %

                     (18)

                     Komisija primjećuje da su nacrti ciljeva u području okoliša koje je predložila Hrvatska jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (19)

                     U pogledu točke 2.1. podtočke (a) Priloga IV. Provedbenoj uredbi (EU) 2019/317, Komisija napominje da je Hrvatska u nacrtu plana performansi predstavila mjere za postizanje lokalnih ciljeva u području okoliša koje uključuju daljnju prekograničnu suradnju s Bosnom i Hercegovinom u okviru zračnog prostora slobodnih ruta Inicijative za zajedničko jugoistočno nebo (SECSI FRA), uvođenje navigacije temeljene na performansama te mjere za daljnje poboljšanje fleksibilne upotrebe zračnog prostora. Nadalje, Komisija napominje da je Hrvatska od 2018. već uvela zračni prostor slobodnih ruta unutar Područja letnih informacija Zagreb od razine leta 205.

                     (20)

                     Na temelju nalaza iz uvodnih izjava 18. i 19., nacrti ciljeva navedeni u nacrtu plana performansi za Hrvatsku trebali bi se ocijeniti kao usklađeni s ciljevima performansi na razini Unije u ključnom području performansi povezanom s okolišem.

            Ocjena nacrta ciljeva performansi u ključnom području performansi povezanom s kapacitetom

                     (21)

                     Kad je riječ o ključnom području performansi povezanom s kapacitetom, usklađenost ciljeva koje je dostavila Hrvatska u vezi s prosječnim kašnjenjem u upravljanju protokom zračnog prometa na ruti („ATFM”) po letu ocijenjena je na temelju kriterija utvrđenog u točki 1.3. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Hrvatsku uspoređeni su s relevantnim referentnim vrijednostima utvrđenima u Planu mrežnih operacija koji je bio dostupan u trenutku donošenja revidiranih ciljeva performansi na razini Unije za treće referentno razdoblje odnosno 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi u pogledu kapaciteta utvrđeni u točki 2.1. podtočki (a) Priloga IV. Provedbenoj uredbi (EU) 2019/317.

                     (22)

                     U pogledu kalendarske godine 2020., cilj performansi na razini Unije za treće referentno razdoblje u ključnom području performansi povezanom s kapacitetom, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s kapacitetom. Stoga bi usklađenost lokalnih ciljeva performansi u području kapaciteta s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (23)

                     U nastavku su navedeni nacrti rutnih ciljeva povezanih s kapacitetom koje je Hrvatska predložila za treće referentno razdoblje, izraženi u minutama kašnjenja ATFM-a po letu, i odgovarajuće referentne vrijednosti iz Plana mrežnih operacija:

                                    2021.

                                    2022.

                                    2023.

                                    2024.

                                    Nacrt rutnih ciljeva povezanih s kapacitetom, za Hrvatsku, u minutama kašnjenja ATFM-a po letu

                                    0,09

                                    0,16

                                    0,17

                                    0,17

                                 Referentne vrijednosti za Hrvatsku

                                 0,09

                                 0,16

                                 0,17

                                 0,17

                     (24)

                     Komisija primjećuje da su nacrti ciljeva u području kapaciteta koje je predložila Hrvatska jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (25)

                     U pogledu točke 2.1. podtočke (a) Priloga IV. Provedbenoj uredbi (EU) 2019/317, Komisija napominje da je Hrvatska u nacrtu plana performansi predstavila niz mjera za postizanje lokalnih rutnih ciljeva povezanih s kapacitetom. Te mjere uključuju nekoliko nadogradnji sustava upravljanja zračnim prometom (ATM), novu sektorizaciju zračnog prostora te znatna povećanja planiranog broja EPRV-ova kontrolora zračnog prometa tijekom kalendarskih godina od 2022. do 2024.

                     (26)

                     Na temelju nalaza iz uvodnih izjava 24. i 25., nacrti ciljeva navedeni u nacrtu plana performansi za Hrvatsku trebali bi se ocijeniti kao usklađeni s ciljevima performansi na razini Unije u ključnom području performansi povezanom s kapacitetom.

            Ocjena nacrta ciljeva performansi u ključnom području performansi povezanom s troškovnom učinkovitosti

                     (27)

                     Kad je riječ o ključnom području performansi povezanom s troškovnom učinkovitosti, usklađenost ciljeva koje je dostavila Hrvatska u vezi s utvrđenim jediničnim troškom za rutne usluge u zračnoj plovidbi ocijenjena je na temelju kriterija utvrđenih u točki 1.4. podtočkama (a), (b) i (c) Priloga IV. Provedbenoj uredbi (EU) 2019/317. Ti se kriteriji temelje na kretanju utvrđenog jediničnog troška tijekom trećeg referentnog razdoblja, dugoročnom kretanju utvrđenog jediničnog troška tijekom drugog i trećeg referentnog razdoblja (2015.–2024.) i polaznoj vrijednosti za utvrđeni jedinični trošak na razini zone naplate u usporedbi s prosječnom vrijednosti zona naplate u kojima pružatelji usluga u zračnoj plovidbi imaju slično operativno i ekonomsko okruženje.

                     (28)

                     Ocjena rutnih ciljeva povezanih s troškovnom učinkovitosti provedena je uzimajući u obzir lokalne okolnosti. Nadopunjena je revizijom ključnih čimbenika i parametara na kojima se temelje ti ciljevi kako je navedeno u točki 2.1. podtočki (d) Priloga IV. Provedbenoj uredbi (EU) 2019/317.

                     (29)

                     U nastavku su navedeni nacrti rutnih ciljeva povezanih s troškovnom učinkovitosti koje je Hrvatska predložila za treće referentno razdoblje:

                                    Zona naplate rutnih naknada u Hrvatskoj

                                    Polazna vrijednost za 2014.

                                    Polazna vrijednost za 2019.

                                    2020.–2021.

                                    2022.

                                    2023.

                                    2024.

                                    Nacrt rutnih ciljeva povezanih s troškovnom učinkovitosti, izraženi kao utvrđeni rutni jedinični trošak (u realnim vrijednostima cijena za 2017.)

                                    377,6  HRK

                                    300,8  HRK

                                    518,3  HRK

                                    398,1  HRK

                                    345,4  HRK

                                    305,0  HRK

                                 50,61  EUR

                                 40,31  EUR

                                 69,46  EUR

                                 53,35  EUR

                                 46,29  EUR

                                 40,87  EUR

                     (30)

                     Kad je riječ o kriteriju utvrđenom u točki 1.4. podtočki (a) Priloga IV. Provedbenoj uredbi (EU) 2019/317, Komisija primjećuje da je kretanje utvrđenog rutnog jediničnog troška na razini zone naplate u Hrvatskoj, koje je iznosilo +0,3 % tijekom trećeg referentnog razdoblja, nadmašilo kretanje na razini Unije koje je iznosilo +1,0 % tijekom istog razdoblja.

                     (31)

                     Kad je riječ o kriteriju utvrđenom u točki 1.4. podtočki (b) Priloga IV. Provedbenoj uredbi (EU) 2019/317, Komisija primjećuje da je dugoročno kretanje utvrđenog rutnog jediničnog troška na razini zone naplate u Hrvatskoj, koje je iznosilo –2,3 % tijekom drugog i trećeg referentnog razdoblja, nadmašilo dugoročno kretanje na razini Unije koje je iznosilo –1,3 % tijekom istog razdoblja.

                     (32)

                     Kad je riječ o kriteriju utvrđenom u točki 1.4. podtočki (c) Priloga IV. Provedbenoj uredbi (EU) 2019/317, Komisija primjećuje da je polazna vrijednost utvrđenog jediničnog troška u Hrvatskoj od 40,31 EUR za EUR2017 za 3,2 % viša od prosječne polazne vrijednosti od 39,05 EUR u realnim vrijednostima cijena za 2017. („EUR2017”) relevantne usporedne skupine. Međutim, Komisija napominje da će utvrđeni rutni jedinični trošak u Hrvatskoj biti ispod prosjeka usporedne skupine za –1,8 % u 2024.

                     (33)

                     Kako je navedeno u uvodnim izjavama 30. i 31., jasno je da Hrvatska nadmašuje kretanje utvrđenog jediničnog troška na razini Unije za treće referentno razdoblje te znatno nadmašuje dugoročno kretanje utvrđenog jediničnog troška na razini Unije. Nadalje, utvrđeni jedinični trošak Hrvatske 2024. niži je od polazne vrijednosti za 2014. te je stabilan u usporedbi s polaznom vrijednosti za 2019. To pokazuje da je Hrvatska ostvarila dugoročno povećanje troškovne učinkovitosti, što je dodatno potkrijepljeno nalazom da je utvrđeni jedinični trošak Hrvatske za 2024. niži od prosjeka usporedne skupine. Uzimajući u obzir prethodna razmatranja, Hrvatska je pokazala da evolucija troškovne učinkovitosti nadmašuje kretanja na razini Unije, što je dovoljna osnova za utvrđivanje usklađenosti s ciljevima performansi u pogledu troškovne učinkovitosti na razini Unije za treće referentno razdoblje.

                     (34)

                     Na temelju nalaza iz uvodnih izjava od 30. do 33., nacrti ciljeva navedeni u nacrtu plana performansi za Hrvatsku trebali bi se ocijeniti kao usklađeni s ciljevima performansi na razini Unije u ključnom području performansi povezanom s troškovnom učinkovitosti.

            ZAKLJUČCI

                     (35)

                     Na temelju ocjene iz uvodnih izjava od 10. do 34., Komisija je zaključila da ciljevi performansi iz nacrta plana performansi koji je dostavila Hrvatska su u skladu s ciljevima performansi na razini Unije.

                     (36)

                     Komisija napominje da su neke države članice izrazile namjeru da u svoje troškovne osnovice za treće referentno razdoblje uključe troškovne stavke povezane s otkrivanjem bespilotnih letjelica u zračnim lukama. Nije bilo moguće točno utvrditi, na temelju elemenata sadržanih u nacrtima planova performansi, u kojoj su mjeri države članice uključile takve utvrđene troškove u svoje troškovne osnovice za treće referentno razdoblje i, ako su takvi troškovi uključeni, u kojoj su mjeri nastali u vezi s pružanjem usluga u zračnoj plovidbi da bi se stoga mogli smatrati prihvatljivima u okviru programa performansi i sustava utvrđivanja naknada. Službe Komisije poslale su ad hoc zahtjev za informacije svim državama članicama kako bi prikupile relevantne informacije te će dodatno ispitati prijavljene troškove otkrivanja bespilotnih letjelica u zračnim lukama u kontekstu provjere usklađenosti s jediničnim cijenama. Ovom Odlukom ne dovode se u pitanje nalazi i zaključci Komisije o troškovima otkrivanja bespilotnih letjelica.

                     (37)

                     Kao odgovor na rusku vojnu agresiju protiv Ukrajine, koja je započela 24. veljače 2022., Unija je donijela mjere ograničavanja kojima se ruskim zračnim prijevoznicima, svim zrakoplovima registriranima u Rusiji i svim zrakoplovima koji nisu registrirani u Rusiji, a koji su u vlasništvu ili zakupu bilo koje ruske fizičke ili pravne osobe, subjekta ili tijela, zabranjuje slijetanje na područje Unije, uzlijetanje s njega ili njegovo prelijetanje. Te mjere dovode do smanjenja zračnog prometa u zračnom prostoru iznad područja Unije. Međutim, učinak na razini Unije ne bi trebao biti usporediv sa smanjenjem zračnog prometa do kojeg je došlo zbog izbijanja pandemije bolesti COVID-19 u ožujku 2020. Stoga je primjereno zadržati postojeće mjere i postupke za provedbu programa performansi i sustava utvrđivanja naknada u trećem referentnom razdoblju,

               DONIJELA JE OVU ODLUKU:

            Članak 1.
            Ciljevi performansi iz nacrta plana performansi koji je Hrvatska dostavila u skladu s Uredbom (EZ) br. 549/2004, a koji su navedeni u Prilogu ovoj Odluci, usklađeni su s ciljevima performansi na razini Unije za treće referentno razdoblje utvrđenima u Provedbenoj odluci (EU) 2021/891.

            Članak 2.
            Ova je Odluka upućena Republici Hrvatskoj.

            Sastavljeno u Bruxellesu 13. travnja 2022.

                  Za Komisiju

               Adina VĂLEAN

                  Članica Komisije

            (1)  SL L 96, 31.3.2004., str. 1.

            (2)  Provedbena uredba Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br. 390/2013 i (EU) br. 391/2013 (SL L 56, 25.2.2019., str. 1.).

            (3)  Provedbena odluka Komisije (EU) 2019/903 od 29. svibnja 2019. kojom se postavljaju ciljevi performansi na razini Unije za mrežu za upravljanje zračnim prometom za treće referentno razdoblje koje počinje 1. siječnja 2020. i završava 31. prosinca 2024. godine (SL L 144, 3.6.2019., str. 49.).

            (4)  Provedbena uredba Komisije (EU) 2020/1627 od 3. studenoga 2020. o izvanrednim mjerama za treće referentno razdoblje (2020.–2024.) programa performansi i sustava utvrđivanja naknada u okviru jedinstvenog europskog neba zbog pandemije bolesti COVID-19 (SL L 366, 4.11.2020., str. 7.).

            (5)  Provedbena odluka Komisije (EU) 2021/891 od 2. lipnja 2021. o utvrđivanju revidiranih ciljeva performansi na razini Unije za mrežu za upravljanje zračnim prometom za treće referentno razdoblje (2020.–2024.) i o stavljanju izvan snage Provedbene odluke (EU) 2019/903 (SL L 195, 3.6.2021., str. 3.).

            PRILOG
            Ciljevi performansi iz nacrta plana performansi koji je Hrvatska dostavila u skladu s Uredbom (EZ) br. 549/2004, za koje je utvrđeno da su usklađeni s ciljevima performansi na razini Unije za treće referentno razdoblje

               KLJUČNO PODRUČJE PERFORMANSI POVEZANO SA SIGURNOSTI

               Djelotvornost upravljanja sigurnosti

                           Hrvatska

                           Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                           Predmetni pružatelj usluga u zračnoj plovidbi

                           Cilj upravljanja sigurnosti

                           2021.

                           2022.

                           2023.

                           2024.

                        Hrvatska kontrola zračne plovidbe

                        politika i ciljevi u pogledu sigurnosti

                        B

                        B

                        B

                           C

                        upravljanje sigurnosnim rizikom

                        C

                        C

                        C

                           D

                        osiguranje sigurnosti

                        C

                        C

                        C

                           C

                        promicanje sigurnosti

                        C

                        C

                        C

                           C

                        kultura sigurnosti

                        C

                        C

                        C

                           C

               KLJUČNO PODRUČJE PERFORMANSI POVEZANO S OKOLIŠEM

               Prosječna učinkovitost horizontalnog leta na ruti za stvarnu putanju

                           2021.

                           2022.

                           2023.

                           2024.

                           Nacrt rutnih ciljeva u pogledu okoliša, za Hrvatsku, izraženih kao prosječna učinkovitost horizontalnog leta na ruti za stvarnu putanju

                           1,46  %

                           1,46  %

                           1,46  %

                           1,46  %

                        Referentne vrijednosti za Hrvatsku

                        1,46  %

                        1,46  %

                        1,46  %

                        1,46  %

               KLJUČNO PODRUČJE PERFORMANSI POVEZANO S KAPACITETOM

               Prosječno rutno kašnjenje ATFM-a u minutama po letu

                           2021.

                           2022.

                           2023.

                           2024.

                           Nacrt rutnih ciljeva povezanih s kapacitetom, za Hrvatsku, u minutama kašnjenja ATFM-a po letu

                           0,09

                           0,16

                           0,17

                           0,17

                        Referentne vrijednosti za Hrvatsku

                        0,09

                        0,16

                        0,17

                        0,17

               KLJUČNO PODRUČJE PERFORMANSI POVEZANO S TROŠKOVNOM UČINKOVITOSTI

               Utvrđeni jedinični trošak za rutne usluge u zračnoj plovidbi

                           Zona naplate rutnih naknada u Hrvatskoj

                           Polazna vrijednost za 2014.

                           Polazna vrijednost za 2019.

                           2020.–2021.

                           2022.

                           2023.

                           2024.

                           Nacrt rutnih ciljeva povezanih s troškovnom učinkovitosti, izraženi kao utvrđeni rutni jedinični trošak (u realnim vrijednostima cijena za 2017.)

                           377,6  HRK

                           300,8  HRK

                           518,3  HRK

                           398,1  HRK

                           345,4  HRK

                           305,0  HRK

                        50,61  EUR

                        40,31  EUR

                        69,46  EUR

                        53,35  EUR

                        46,29  EUR

                        40,87  EUR


title: Odluka Komisije (EU) 2022/769 оd 13. travnja 2022. o usklađenosti ciljeva performansi iz nacrta plana performansi, koji je Litva dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje (priopćeno pod brojem dokumenta C(2022) 2290) (Vjerodostojan je samo tekst na litavskom jeziku) (Tekst značajan za EGP)

text:
                  18.5.2022

                  HR

                  Službeni list Europske unije

                  L 139/116

         ODLUKA KOMISIJE (EU) 2022/769
         оd 13. travnja 2022.
         o usklađenosti ciljeva performansi iz nacrta plana performansi, koji je Litva dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje

               (priopćeno pod brojem dokumenta C(2022) 2290)

         (Vjerodostojan je samo tekst na litavskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (1), a posebno njezin članak 11. stavak 3. točku (c) prvi podstavak,
         uzimajući u obzir Provedbenu uredbu Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba (2), a posebno njezin članak 14. stavak 2.,
         budući da:

            OPĆE NAPOMENE

                     (1)

                     U skladu s člankom 11. Uredbe (EZ) br. 549/2004 treba uspostaviti shemu izvedbe usluga u zračnoj plovidbi i mrežnih funkcija. Nadalje, člankom 10. Provedbene uredbe (EU) 2019/317 od država članica zahtijeva se da utvrde obvezujuće ciljeve performansi na nacionalnoj razini ili na razini funkcionalnih blokova zračnog prostora („FAB-ova”) za svako referentno razdoblje plana performansi za usluge u zračnoj plovidbi i mrežne funkcije. Ti ciljevi performansi moraju biti u skladu s ciljevima na razini Unije koje je Komisija donijela za predmetno referentno razdoblje. Komisija je odgovorna za ocjenjivanje usklađenosti predloženih ciljeva performansi iz nacrta planova performansi koje su sastavile države članice s ciljevima performansi na razini Unije na temelju kriterija za ocjenjivanje utvrđenih u Prilogu IV. Provedbenoj uredbi (EU) 2019/317.

                     (2)

                     Od prvog tromjesečja 2020. na sektor zračnog prometa znatno je utjecalo izbijanje pandemije bolesti COVID-19, pri čemu se znatno smanjio intenzitet zračnog prometa u odnosu na razine prije pandemije zbog mjera koje su države članice i treće zemlje poduzele radi ograničavanja pandemije.

                     (3)

                     Ciljevi performansi na razini Unije za treće referentno razdoblje („RP3”) izvorno su utvrđeni u Provedbenoj odluci Komisije (EU) 2019/903 (3). Budući da su ti ciljevi performansi na razini Unije i nacrti planova performansi za treće referentno razdoblje koje su države članice naknadno dostavile sastavljeni prije izbijanja pandemije bolesti COVID-19, njima se nisu mogle uzeti u obzir kasnije znatno promijenjene okolnosti u zračnom prijevozu.

                     (4)

                     Kao odgovor na utjecaj pandemije bolesti COVID-19 na pružanje usluga u zračnoj plovidbi, u Provedbenoj uredbi Komisije (EU) 2020/1627 (4) utvrđene su izvanredne mjere za treće referentno razdoblje kojima se odstupa od odredaba Provedbene uredbe (EU) 2019/317. U skladu s člankom 2. stavkom 1. Provedbene uredbe (EU) 2020/1627 Komisija je 2. lipnja 2021. donijela Provedbenu odluku (EU) 2021/891 (5) o utvrđivanju revidiranih ciljeva performansi na razini Unije za treće referentno razdoblje.

                     (5)

                     Komisija napominje da Služba za statistiku i predviđanja pri Eurocontrolu („STATFOR”) u predviđanju prometa iz listopada 2021. predviđa da će zračni promet na razini Unije tijekom 2023. dosegnuti razine prije pandemije te da će 2024. te razine premašiti. Međutim, stupanj nesigurnosti u pogledu razvoja situacije s prometom i dalje je posebno visok zbog rizika povezanih s razvojem epidemiološke situacije uzrokovane bolesti COVID-19. Komisija nadalje napominje da se očekuje da će oporavak prometa biti neujednačen među državama članicama.

                     (6)

                     Sve države članice izradile su i donijele nacrte planova performansi s revidiranim lokalnim ciljevima performansi za treće referentno razdoblje, koji su dostavljeni Komisiji na ocjenu do 1. listopada 2021. Nakon provjere potpunosti tih nacrta planova performansi Komisija je od država članica zatražila da do 17. studenoga 2021. dostave ažurirane nacrte planova performansi. Ocjena Komisije iz ove Odluke temelji se na ažuriranom nacrtu plana performansi koji je dostavila Litva.

                     (7)

                     Tijelo za ocjenu performansi, koje pomaže Komisiji u provedbi plana performansi u skladu s člankom 11. stavkom 2. Uredbe (EZ) br. 549/2004, dostavilo je Komisiji izvješće sa savjetima u vezi s ocjenom nacrta planova performansi za treće referentno razdoblje.

                     (8)

                     Komisija je u skladu s člankom 14. stavkom 1. Provedbene uredbe (EU) 2019/317 ocijenila usklađenost lokalnih ciljeva performansi koje je predložila Litva na temelju kriterija za ocjenjivanje utvrđenih u točki 1. Priloga IV. toj provedbenoj uredbi i uzimajući u obzir lokalne okolnosti. U pogledu svakog ključnog područja performansi i povezanih ciljeva performansi, Komisija je ocjenjivanje nadopunila revizijom nacrta planova performansi u odnosu na elemente utvrđene u točki 2. Priloga IV. toj provedbenoj uredbi.

                     (9)

                     Budući da Litva nema zračne luke obuhvaćene područjem primjene Provedbene uredbe (EU) 2019/317 za treće referentno razdoblje, u okviru njezina nacrta plana performansi za treće referentno razdoblje nema lokalnih ciljeva performansi za terminalne usluge u zračnoj plovidbi. Stoga se nalazi iz ove Odluke odnose isključivo na rutne usluge u zračnoj plovidbi.

            OCJENA KOMISIJE

            Ocjena nacrta ciljeva performansi u ključnom području performansi povezanom sa sigurnosti

                     (10)

                     Komisija je u pogledu ključnog područja performansi povezanog sa sigurnosti ocijenila usklađenost ciljeva koje je dostavila Litva u vezi s djelotvornosti upravljanja sigurnosti pružatelja usluga u zračnoj plovidbi na temelju kriterija utvrđenog u točki 1.1. Priloga IV. Provedbenoj uredbi (EU) 2019/317. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti sigurnosni ciljevi u pogledu elemenata utvrđenih u točki 2.1. podtočki (a) Priloga IV. Provedbenoj uredbi (EU) 2019/317.

                     (11)

                     U nastavku su naveden nacrti ciljeva performansi u ključnom području performansi povezanom sa sigurnosti koje je Litva predložila u pogledu djelotvornosti upravljanja sigurnosti, raščlanjeni prema cilju upravljanja sigurnosti i izraženi kao razina provedbe:

                                    Litva

                                    Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                                    Predmetni pružatelj usluga u zračnoj plovidbi

                                    Cilj upravljanja sigurnosti

                                    2021.

                                    2022.

                                    2023.

                                    2024.

                                 Oro Navigacija

                                 Politika i ciljevi u pogledu sigurnosti

                                 C

                                 C

                                 C

                                    C

                                 Upravljanje sigurnosnim rizikom

                                 D

                                 D

                                 D

                                    D

                                 Osiguranje sigurnosti

                                 C

                                 C

                                 C

                                    C

                                 Promicanje sigurnosti

                                 C

                                 C

                                 C

                                    C

                                 Kultura sigurnosti

                                 C

                                 C

                                 C

                                    C

                     (12)

                     Komisija je utvrdila da su nacrti sigurnosnih ciljeva koje je Litva predložila za pružatelja usluga u zračnoj plovidbi (Oro Navigacija) jednaki sigurnosnim ciljevima na razini Unije za svaku kalendarsku godinu od 2021. do 2024.

                     (13)

                     Komisija napominje da se u nacrtu plana performansi koji je dostavila Litva utvrđuju mjere za društvo Oro Navigacija za postizanje lokalnih sigurnosnih ciljeva kao što su uvođenje novog sustava upravljanja zračnim prometom („ATM”) s dodatnim sigurnosnim funkcijama, redovite revizije sigurnosne politike s obzirom na nacionalne i međunarodne propise, poboljšano osposobljavanje u području sigurnosti i pojačana civilno-vojna suradnja.

                     (14)

                     Na temelju nalaza iz uvodnih izjava 12. i 13., nacrti ciljeva navedeni u nacrtu plana performansi za Litvu trebali bi se ocijeniti kao usklađeni s ciljevima performansi na razini Unije u ključnom području performansi povezanom sa sigurnosti.

            Ocjena nacrta ciljeva performansi u ključnom području performansi povezanom s okolišem

                     (15)

                     Kad je riječ o ključnom području performansi povezanom s okolišem, usklađenost ciljeva koje je dostavila Litva u vezi s prosječnom učinkovitosti horizontalnog leta na ruti za stvarnu putanju ocijenjena je na temelju kriterija utvrđenog u točki 1.2. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Litvu uspoređeni su s relevantnim referentnim vrijednostima učinkovitosti horizontalnog leta na ruti utvrđenima u Planu poboljšanja europske mreže ruta („ERNIP”) koji je bio dostupan u trenutku donošenja revidiranih ciljeva performansi na razini Unije za treće referentno razdoblje, odnosno 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi u pogledu okoliša utvrđeni u točki 2.1. podtočki (a) Priloga IV. Provedbenoj uredbi (EU) 2019/317.

                     (16)

                     U pogledu kalendarske godine 2020. cilj performansi na razini Unije za treće referentno razdoblje u ključnom području performansi povezanom s okolišem, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s okolišem. Stoga bi usklađenost lokalnih ciljeva performansi u području okoliša s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (17)

                     U nastavku su navedeni nacrti ciljeva performansi u ključnom području performansi povezanom s okolišem koje je predložila Litva i odgovarajuće nacionalne referentne vrijednosti za treće referentno razdoblje iz ERNIP-a, izražene kao prosječna učinkovitost horizontalnog leta na ruti za stvarnu putanju:

                                    2021.

                                    2022.

                                    2023.

                                    2024.

                                    Nacrt rutnih ciljeva u pogledu okoliša, za Litvu, izraženih kao prosječna učinkovitost horizontalnog leta na ruti za stvarnu putanju

                                    1,93  %

                                    1,92  %

                                    1,92  %

                                    1,92  %

                                 Referentne vrijednosti za Litvu

                                 1,93  %

                                 1,92  %

                                 1,92  %

                                 1,92  %

                     (18)

                     Komisija primjećuje da su nacrti ciljeva u području okoliša koje je predložila Litva jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (19)

                     U pogledu točke 2.1. podtočke (a) Priloga IV. Provedbenoj uredbi (EU) 2019/317 Komisija napominje da je Litva u nacrtu plana performansi predstavila mjere za postizanje lokalnih ciljeva u području okoliša koje uključuju proširenje postupaka u okviru zračnog prostora slobodnih ruta u baltičkom FAB-u do veljače 2022. te mjere koje je u ERNIP-u preporučio upravitelj mreže, uključujući plan tranzicije za navigaciju temeljenu na performansama i veliku rekonfiguraciju zračnog prostora.

                     (20)

                     Na temelju nalaza iz uvodnih izjava 18. i 19., nacrti ciljeva navedeni u nacrtu plana performansi za Litvu trebali bi se ocijeniti kao usklađeni s ciljevima performansi na razini Unije u ključnom području performansi povezanom s okolišem.

            Ocjena nacrta ciljeva performansi u ključnom području performansi povezanom s kapacitetom

                     (21)

                     Kad je riječ o ključnom području performansi povezanom s kapacitetom, usklađenost ciljeva koje je dostavila Litva u vezi s prosječnim kašnjenjem u upravljanju protokom zračnog prometa na ruti („ATFM”) po letu ocijenjena je na temelju kriterija utvrđenog u točki 1.3. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Litvu uspoređeni su s relevantnim referentnim vrijednostima utvrđenima u Planu mrežnih operacija koji je bio dostupan u trenutku donošenja revidiranih ciljeva performansi na razini Unije za treće referentno razdoblje, odnosno 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi u pogledu kapaciteta utvrđeni u točki 2.1. podtočki (a) Priloga IV. Provedbenoj uredbi (EU) 2019/317.

                     (22)

                     U pogledu kalendarske godine 2020. cilj performansi na razini Unije za treće referentno razdoblje u ključnom području performansi povezanom s kapacitetom, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s kapacitetom. Stoga bi usklađenost lokalnih ciljeva performansi u području kapaciteta s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (23)

                     U nastavku su navedeni nacrti rutnih ciljeva povezanih s kapacitetom koje je Litva predložila za treće referentno razdoblje, izraženi u minutama kašnjenja ATFM-a po letu, i odgovarajuće referentne vrijednosti iz Plana mrežnih operacija:

                                    2021.

                                    2022.

                                    2023.

                                    2024.

                                    Nacrt rutnih ciljeva povezanih s kapacitetom, za Litvu, u minutama kašnjenja ATFM-a po letu

                                    0,01

                                    0,03

                                    0,03

                                    0,03

                                 Referentne vrijednosti za Litvu

                                 0,01

                                 0,03

                                 0,03

                                 0,03

                     (24)

                     Komisija primjećuje da su nacrti ciljeva u području kapaciteta koje je predložila Litva jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (25)

                     U pogledu točke 2.1. podtočke (a) Priloga IV. Provedbenoj uredbi (EU) 2019/317 Komisija napominje da je Litva u nacrtu plana performansi predstavila niz mjera za postizanje lokalnih rutnih ciljeva povezanih s kapacitetom. Te mjere uključuju optimizaciju zračnog prostora Centra oblasne kontrole Vilnius, uvođenje novog sustava ATM-a te uvođenje novog sustava rasporeda kontrolora zračnog prometa (ATCO) 2022.

                     (26)

                     Na temelju nalaza iz uvodnih izjava 24. i 25., nacrti ciljeva navedeni u nacrtu plana performansi za Litvu trebali bi se ocijeniti kao usklađeni s ciljevima performansi na razini Unije u ključnom području performansi povezanom s kapacitetom.

            Ocjena nacrta ciljeva performansi u ključnom području performansi povezanom s troškovnom učinkovitosti

                     (27)

                     Kad je riječ o ključnom području performansi povezanom s troškovnom učinkovitosti, usklađenost ciljeva koje je dostavila Litva u vezi s utvrđenim jediničnim troškom za rutne usluge u zračnoj plovidbi ocijenjena je na temelju kriterija utvrđenih u točki 1.4. podtočkama (a), (b) i (c) Priloga IV. Provedbenoj uredbi (EU) 2019/317. Ti se kriteriji temelje na kretanju utvrđenog jediničnog troška tijekom trećeg referentnog razdoblja, dugoročnom kretanju utvrđenog jediničnog troška tijekom drugog i trećeg referentnog razdoblja (2015.–2024.) i polaznoj vrijednosti za utvrđeni jedinični trošak na razini zone naplate u usporedbi s prosječnom vrijednosti zona naplate u kojima pružatelji usluga u zračnoj plovidbi imaju slično operativno i ekonomsko okruženje.

                     (28)

                     Ocjena rutnih ciljeva povezanih s troškovnom učinkovitosti provedena je uzimajući u obzir lokalne okolnosti. Nadopunjena je revizijom ključnih čimbenika i parametara na kojima se temelje ti ciljevi kako je navedeno u točki 2.1. podtočki (d) Priloga IV. Provedbenoj uredbi (EU) 2019/317.

                     (29)

                     U nastavku su navedeni nacrti rutnih ciljeva povezanih s troškovnom učinkovitosti koje je Litva predložila za treće referentno razdoblje:

                                    Zona naplate rutnih naknada u Litvi

                                    Polazna vrijednost za 2014.

                                    Polazna vrijednost za 2019.

                                    2020.–2021.

                                    2022.

                                    2023.

                                    2024.

                                    Nacrt rutnih ciljeva povezanih s troškovnom učinkovitosti, izraženih kao utvrđeni rutni jedinični trošak (u realnim vrijednostima cijena za 2017.)

                                    45,12  EUR

                                    37,64  EUR

                                    50,51  EUR

                                    44,40  EUR

                                    41,02  EUR

                                    37,52  EUR

                     (30)

                     Kad je riječ o kriteriju utvrđenom u točki 1.4. podtočki (a) Priloga IV. Provedbenoj uredbi (EU) 2019/317, Komisija primjećuje da je kretanje utvrđenog rutnog jediničnog troška na razini zone naplate u Litvi, koje je iznosilo –0,1 % tijekom trećeg referentnog razdoblja, nadmašilo kretanje na razini Unije, koje je iznosilo +1,0 % tijekom istog razdoblja.

                     (31)

                     Kad je riječ o kriteriju utvrđenom u točki 1.4. podtočki (b) Priloga IV. Provedbenoj uredbi (EU) 2019/317, Komisija primjećuje da je dugoročno kretanje utvrđenog rutnog jediničnog troška na razini zone naplate u Litvi, koje je iznosilo –2,0 % tijekom drugog i trećeg referentnog razdoblja, nadmašilo dugoročno kretanje na razini Unije, koje je iznosilo –1,3 % tijekom istog razdoblja.

                     (32)

                     Kad je riječ o kriteriju utvrđenom u točki 1.4. podtočki (c) Priloga IV. Provedbenoj uredbi (EU) 2019/317, Komisija primjećuje da je polazna vrijednost utvrđenog jediničnog troška u Litvi od 37,64 EUR u realnim vrijednostima cijena za 2017. („EUR2017”) za 42,7 % viša od prosječne polazne vrijednosti od 26,39 EUR za EUR2017 relevantne usporedne skupine. Komisija napominje da je utvrđeni rutni jedinični trošak u Litvi ostao iznad prosjeka usporedne skupine tijekom cijelog trećeg referentnog razdoblja, uz razliku od 23,0 % koja je zabilježena za 2024.

                     (33)

                     Kako je navedeno u uvodnim izjavama 30. i 31., jasno je da Litva nadmašuje kretanje utvrđenog jediničnog troška na razini Unije i dugoročno kretanje utvrđenog jediničnog troška na razini Unije za treće referentno razdoblje. Nadalje, utvrđeni jedinični trošak Litve 2024. niži je od polazne vrijednosti za 2014. te je stabilan u usporedbi s polaznom vrijednosti za 2019. Bez obzira na razliku između polazne vrijednosti Litve i prosjeka usporedne skupine utvrđenu u uvodnoj izjavi 32., Litva je pokazala da evolucija troškovne učinkovitosti nadmašuje kretanja na razini Unije, što je dovoljna osnova za utvrđivanje usklađenosti s ciljevima performansi povezanima s troškovnom učinkovitosti na razini Unije za treće referentno razdoblje.

                     (34)

                     Na temelju nalaza iz uvodnih izjava od 27. do 33., nacrti ciljeva navedeni u nacrtu plana performansi za Litvu trebali bi se ocijeniti kao usklađeni s ciljevima performansi na razini Unije u ključnom području performansi povezanom s troškovnom učinkovitosti.

            ZAKLJUČCI

                     (35)

                     Na temelju ocjene iz uvodnih izjava od 10. do 34., Komisija je zaključila da su ciljevi performansi iz nacrta plana performansi koji je dostavila Litva u skladu s ciljevima performansi na razini Unije.

                     (36)

                     Komisija napominje da su neke države članice izrazile namjeru da u svoje troškovne osnovice za treće referentno razdoblje uključe troškovne stavke povezane s otkrivanjem bespilotnih letjelica u zračnim lukama. Nije bilo moguće točno utvrditi, na temelju elemenata sadržanih u nacrtima planova performansi, u kojoj su mjeri države članice uključile takve utvrđene troškove u svoje troškovne osnovice za treće referentno razdoblje i, ako su takvi troškovi uključeni, u kojoj su mjeri nastali u vezi s pružanjem usluga u zračnoj plovidbi da bi se stoga mogli smatrati prihvatljivima u okviru programa performansi i sustava utvrđivanja naknada. Službe Komisije poslale su ad hoc zahtjev za informacije svim državama članicama kako bi prikupile relevantne informacije te će dodatno ispitati prijavljene troškove otkrivanja bespilotnih letjelica u zračnim lukama u kontekstu provjere usklađenosti s jediničnim cijenama. Ovom Odlukom ne dovode se u pitanje nalazi i zaključci Komisije o troškovima otkrivanja bespilotnih letjelica.

                     (37)

                     Kao odgovor na rusku vojnu agresiju protiv Ukrajine, koja je započela 24. veljače 2022., Unija je donijela mjere ograničavanja kojima se ruskim zračnim prijevoznicima, svim zrakoplovima registriranima u Rusiji i svim zrakoplovima koji nisu registrirani u Rusiji, a koji su u vlasništvu ili zakupu bilo koje ruske fizičke ili pravne osobe, subjekta ili tijela, zabranjuje slijetanje na područje Unije, uzlijetanje s njega ili njegovo prelijetanje. Te mjere dovode do smanjenja zračnog prometa u zračnom prostoru iznad područja Unije. Međutim, učinak na razini Unije ne bi trebao biti usporediv sa smanjenjem zračnog prometa do kojeg je došlo zbog izbijanja pandemije bolesti COVID-19 u ožujku 2020. Stoga je primjereno zadržati postojeće mjere i postupke za provedbu programa performansi i sustava utvrđivanja naknada u trećem referentnom razdoblju,

               DONIJELA JE OVU ODLUKU:

            Članak 1.
            Ciljevi performansi iz nacrta plana performansi koji je Litva dostavila u skladu s Uredbom (EZ) br. 549/2004, a koji su navedeni u Prilogu ovoj Odluci, usklađeni su s ciljevima performansi na razini Unije za treće referentno razdoblje utvrđenima u Provedbenoj odluci (EU) 2021/891.

            Članak 2.
            Ova je Odluka upućena Republici Litvi.

            Sastavljeno u Bruxellesu 13. travnja 2022.

                  Za Komisiju

               Adina VĂLEAN

                  Članica Komisije

            (1)  SL L 96, 31.3.2004., str. 1.

            (2)  Provedbena uredba Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br. 390/2013 i (EU) br. 391/2013 (SL L 56, 25.2.2019., str. 1.).

            (3)  Provedbena odluka Komisije (EU) 2019/903 od 29. svibnja 2019. kojom se postavljaju ciljevi performansi na razini Unije za mrežu za upravljanje zračnim prometom za treće referentno razdoblje koje počinje 1. siječnja 2020. i završava 31. prosinca 2024. godine (SL L 144, 3.6.2019., str. 49.).

            (4)  Provedbena uredba Komisije (EU) 2020/1627 od 3. studenoga 2020. o izvanrednim mjerama za treće referentno razdoblje (2020.–2024.) programa performansi i sustava utvrđivanja naknada u okviru jedinstvenog europskog neba zbog pandemije bolesti COVID-19 (SL L 366, 4.11.2020., str. 7.).

            (5)  Provedbena odluka Komisije (EU) 2021/891 od 2. lipnja 2021. o utvrđivanju revidiranih ciljeva performansi na razini Unije za mrežu za upravljanje zračnim prometom za treće referentno razdoblje (2020.–2024.) i o stavljanju izvan snage Provedbene odluke (EU) 2019/903 (SL L 195, 3.6.2021., str. 3.).

            PRILOG
            Ciljevi performansi iz nacrta plana performansi koji je Litva dostavila u skladu s Uredbom (EZ) br. 549/2004, za koje je utvrđeno da su usklađeni s ciljevima performansi na razini Unije za treće referentno razdoblje

               KLJUČNO PODRUČJE PERFORMANSI POVEZANO SA SIGURNOSTI

               Djelotvornost upravljanja sigurnosti

                           Litva

                           Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                           Predmetni pružatelj usluga u zračnoj plovidbi

                           Cilj upravljanja sigurnosti

                           2021.

                           2022.

                           2023.

                           2024.

                        Oro Navigacija

                        Politika i ciljevi u pogledu sigurnosti

                        C

                        C

                        C

                           C

                        Upravljanje sigurnosnim rizikom

                        D

                        D

                        D

                           D

                        Osiguranje sigurnosti

                        C

                        C

                        C

                           C

                        Promicanje sigurnosti

                        C

                        C

                        C

                           C

                        Kultura sigurnosti

                        C

                        C

                        C

                           C

               KLJUČNO PODRUČJE PERFORMANSI POVEZANO S OKOLIŠEM

               Prosječna učinkovitost horizontalnog leta na ruti za stvarnu putanju

                           2021.

                           2022.

                           2023.

                           2024.

                           Nacrt rutnih ciljeva u pogledu okoliša, za Litvu, izraženih kao prosječna učinkovitost horizontalnog leta na ruti za stvarnu putanju

                           1,93  %

                           1,92  %

                           1,92  %

                           1,92  %

                        Referentne vrijednosti za Litvu

                        1,93  %

                        1,92  %

                        1,92  %

                        1,92  %

               KLJUČNO PODRUČJE PERFORMANSI POVEZANO S KAPACITETOM

               Prosječno rutno kašnjenje ATFM-a u minutama po letu

                           2021.

                           2022.

                           2023.

                           2024.

                           Nacrt rutnih ciljeva povezanih s kapacitetom, za Litvu, u minutama kašnjenja ATFM-a po letu

                           0,01

                           0,03

                           0,03

                           0,03

                        Referentne vrijednosti za Litvu

                        0,01

                        0,03

                        0,03

                        0,03

               KLJUČNO PODRUČJE PERFORMANSI POVEZANO S TROŠKOVNOM UČINKOVITOSTI

               Utvrđeni jedinični trošak za rutne usluge u zračnoj plovidbi

                           Zona naplate rutnih naknada u Litvi

                           Polazna vrijednost za 2014.

                           Polazna vrijednost za 2019.

                           2020.–2021.

                           2022.

                           2023.

                           2024.

                           Nacrt rutnih ciljeva povezanih s troškovnom učinkovitosti, izraženih kao utvrđeni rutni jedinični trošak (u realnim vrijednostima cijena za 2017.)

                           45,12  EUR

                           37,64  EUR

                           50,51  EUR

                           44,40  EUR

                           41,02  EUR

                           37,52  EUR


title: Odluka Komisije (EU) 2022/778 оd 13. travnja 2022. o usklađenosti ciljeva performansi iz nacrta plana performansi, koji je Bugarska dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje (priopćeno pod brojem dokumenta C(2022) 2303) (Vjerodostojan je samo tekst na bugarskom jeziku) (Tekst značajan za EGP)

text:
                  18.5.2022

                  HR

                  Službeni list Europske unije

                  L 139/199

         ODLUKA KOMISIJE (EU) 2022/778
         оd 13. travnja 2022.
         o usklađenosti ciljeva performansi iz nacrta plana performansi, koji je Bugarska dostavila u skladu s Uredbom (EZ) br. 549/2004 Europskog parlamenta i Vijeća, s ciljevima performansi na razini Unije za treće referentno razdoblje

               (priopćeno pod brojem dokumenta C(2022) 2303)

         (Vjerodostojan je samo tekst na bugarskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (1), a posebno njezin članak 11. stavak 3. točku (c) prvi podstavak,
         uzimajući u obzir Provedbenu uredbu Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba (2), a posebno njezin članak 14. stavak 2.,
         budući da:

            OPĆE NAPOMENE

                     (1)

                     U skladu s člankom 11. Uredbe (EZ) br. 549/2004 treba uspostaviti shemu izvedbe usluga u zračnoj plovidbi i mrežnih funkcija. Nadalje, člankom 10. Provedbene uredbe (EU) 2019/317 od država članica zahtijeva se da utvrde obvezujuće ciljeve performansi na nacionalnoj razini ili na razini funkcionalnih blokova zračnog prostora („FAB-ova”) za svako referentno razdoblje plana performansi za usluge u zračnoj plovidbi i mrežne funkcije. Ti ciljevi performansi moraju biti u skladu s ciljevima na razini Unije koje je Komisija donijela za predmetno referentno razdoblje. Komisija je odgovorna za ocjenjivanje usklađenosti predloženih ciljeva performansi iz nacrta planova performansi koje su sastavile države članice s ciljevima performansi na razini Unije na temelju kriterija za ocjenjivanje utvrđenih u Prilogu IV. Provedbenoj uredbi (EU) 2019/317.

                     (2)

                     Od prvog tromjesečja kalendarske godine 2020. na sektor zračnog prometa znatno je utjecalo izbijanje pandemije bolesti COVID-19, pri čemu se znatno smanjio intenzitet zračnog prometa u odnosu na razine prije pandemije, zbog mjera koje su države članice i treće zemlje poduzele radi ograničavanja pandemije.

                     (3)

                     Ciljevi performansi na razini Unije za treće referentno razdoblje („RP3”) izvorno su utvrđeni u Provedbenoj odluci Komisije (EU) 2019/903 (3). Budući da su ti ciljevi performansi na razini Unije i nacrti planova performansi za treće referentno razdoblje koje su države članice naknadno dostavile sastavljeni prije izbijanja pandemije bolesti COVID-19, njima se nisu mogle uzeti u obzir kasnije znatno promijenjene okolnosti u zračnom prijevozu.

                     (4)

                     Kao odgovor na utjecaj pandemije bolesti COVID-19 na pružanje usluga u zračnoj plovidbi, u Provedbenoj uredbi Komisije (EU) 2020/1627 (4) utvrđene su izvanredne mjere za treće referentno razdoblje kojima se odstupa od odredaba Provedbene uredbe (EU) 2019/317. U skladu s člankom 2. stavkom 1. Provedbene uredbe (EU) 2020/1627 Komisija je 2. lipnja 2021. donijela Provedbenu odluku (EU) 2021/891 (5) o utvrđivanju revidiranih ciljeva performansi na razini Unije za treće referentno razdoblje.

                     (5)

                     Komisija napominje da Služba za statistiku i predviđanja pri Eurocontrolu („STATFOR”) u predviđanju prometa iz listopada 2021. predviđa da će zračni promet na razini Unije tijekom 2023. dosegnuti razine prije pandemije te da će 2024. te razine premašiti. Međutim, stupanj nesigurnosti u pogledu razvoja situacije s prometom i dalje je posebno visok zbog rizika povezanih s razvojem epidemiološke situacije uzrokovane bolesti COVID-19. Komisija nadalje napominje da se očekuje da će oporavak prometa biti neujednačen među državama članicama.

                     (6)

                     Sve države članice izradile su i donijele nacrte planova performansi s revidiranim lokalnim ciljevima performansi za treće referentno razdoblje, koji su dostavljeni Komisiji na ocjenu do 1. listopada 2021. Nakon provjere potpunosti tih nacrta planova performansi Komisija je od država članica zatražila da do 17. studenoga 2021. dostave ažurirane nacrte planova performansi. Ocjena Komisije iz ove Odluke temelji se na ažuriranom nacrtu plana performansi koji je dostavila Bugarska.

                     (7)

                     Tijelo za ocjenu performansi, koje pomaže Komisiji u provedbi plana performansi u skladu s člankom 11. stavkom 2. Uredbe (EZ) br. 549/2004, dostavilo je Komisiji izvješće sa savjetima u vezi s ocjenom nacrta planova performansi za treće referentno razdoblje.

                     (8)

                     Komisija je u skladu s člankom 14. stavkom 1. Provedbene uredbe (EU) 2019/317 ocijenila usklađenost lokalnih ciljeva performansi koje je predložila Bugarska na temelju kriterija za ocjenjivanje utvrđenih u točki 1. Priloga IV. toj provedbenoj uredbi i uzimajući u obzir lokalne okolnosti. U pogledu svakog ključnog područja performansi i povezanih ciljeva performansi Komisija je ocjenjivanje nadopunila revizijom nacrta plan performansi u odnosu na elemente utvrđene u točki 2. Priloga IV. toj provedbenoj uredbi.

                     (9)

                     Budući da Bugarska nema zračne luke obuhvaćene područjem primjene Provedbene uredbe (EU) 2019/317 za treće referentno razdoblje, u okviru njezina nacrta plana performansi za treće referentno razdoblje nema lokalnih ciljeva performansi za terminalne usluge u zračnoj plovidbi. Stoga se nalazi iz ove Odluke odnose isključivo na rutne usluge u zračnoj plovidbi.

            OCJENA KOMISIJE

            Ocjena nacrta ciljeva performansi u ključnom području performansi povezanom sa sigurnosti

                     (10)

                     Komisija je u pogledu ključnog područja performansi povezanom sa sigurnosti ocijenila usklađenost ciljeva koje je dostavila Bugarska u vezi s djelotvornosti upravljanja sigurnosti pružatelja usluga u zračnoj plovidbi na temelju kriterija utvrđenog u točki 1.1. Priloga IV. Provedbenoj uredbi (EU) 2019/317. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti sigurnosni ciljevi u pogledu elemenata utvrđenih u točki 2.1. podtočki (a) Priloga IV. Provedbenoj uredbi (EU) 2019/317.

                     (11)

                     U nastavku su navedeni nacrti ciljeva performansi u ključnom području performansi povezanom sa sigurnosti koje je Bugarska predložila u pogledu djelotvornosti upravljanja sigurnosti, raščlanjeni prema cilju upravljanja sigurnosti i izraženi kao razina provedbe:

                                    Bugarska

                                    Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                                    Predmetni pružatelj usluga u zračnoj plovidbi

                                    Cilj upravljanja sigurnosti

                                    2021.

                                    2022.

                                    2023.

                                    2024.

                                 BULATSA

                                 Politika i ciljevi u pogledu sigurnosti

                                 C

                                 C

                                 C

                                    C

                                 Upravljanje sigurnosnim rizikom

                                 C

                                 C

                                 D

                                    D

                                 Osiguranje sigurnosti

                                 C

                                 C

                                 C

                                    C

                                 Promicanje sigurnosti

                                 C

                                 C

                                 C

                                    C

                                 Kultura sigurnosti

                                 C

                                 C

                                 C

                                    C

                     (12)

                     U pogledu nacrta sigurnosnih ciljeva koje je Bugarska predložila za pružatelja usluga u zračnoj plovidbi (BULATSA) Komisija je utvrdila da se razina cilja performansi na razini Unije planira ostvariti 2023. u pogledu cilja „upravljanje sigurnosnim rizicima”, a za ostale „ciljeve upravljanja sigurnosti” lokalni ciljevi performansi ispunjavaju razinu ciljeva performansi na razini Unije za svaku kalendarsku godinu od 2021. do 2024.

                     (13)

                     Komisija napominje da se u nacrtu plana performansi koji je dostavila Bugarska utvrđuje niz mjera za BULATSA-u za postizanje lokalnih sigurnosnih ciljeva, uključujući: upravljanje umorom i stresom radi poboljšanja uspješnosti ljudskog rada; uvođenje sustava za procjenu promjena, utvrđivanje opasnosti i upravljanje rizicima; stalno promicanje svijesti o sigurnosti; i uvođenje zrelih tehnoloških rješenja za poboljšanje sigurnosti.

                     (14)

                     Na temelju nalaza iz uvodnih izjava 12. i 13. te s obzirom na to da se sigurnosni ciljevi performansi na razini Unije, utvrđeni u Provedbenoj odluci (EU) 2021/891, moraju ostvariti do posljednje godine trećeg referentnog razdoblja odnosno 2024., nacrte ciljeva iz nacrta plana performansi za Bugarsku trebalo bi ocijeniti kao usklađene s ciljevima performansi na razini Unije u ključnom području performansi povezanom sa sigurnosti.

            Ocjena nacrta ciljeva performansi u ključnom području performansi povezanom s okolišem

                     (15)

                     Kad je riječ o ključnom području performansi povezanom s okolišem, usklađenost ciljeva koje je dostavila Bugarska u vezi s prosječnom učinkovitosti horizontalnog leta na ruti za stvarnu putanju ocijenjena je na temelju kriterija utvrđenog u točki 1.2. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Bugarsku uspoređeni su s relevantnim referentnim vrijednostima učinkovitosti horizontalnog leta na ruti utvrđenima u Planu poboljšanja europske mreže ruta („ERNIP”) koji je bio dostupan u trenutku donošenja revidiranih ciljeva performansi na razini Unije za treće referentno razdoblje odnosno, 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi u pogledu okoliša utvrđeni u točki 2.1. podtočki (a) Priloga IV. Provedbenoj uredbi (EU) 2019/317.

                     (16)

                     U pogledu kalendarske godine 2020. cilj performansi na razini Unije za treće referentno razdoblje u ključnom području performansi povezanom s okolišem, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s okolišem. Stoga bi usklađenost lokalnih ciljeva performansi u području okoliša s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (17)

                     U nastavku su navedeni nacrti ciljeva performansi u ključnom području performansi povezanom s okolišem koje je predložila Bugarska i odgovarajuće nacionalne referentne vrijednosti za treće referentno razdoblje iz ERNIP-a, izražene kao prosječna učinkovitost horizontalnog leta na ruti za stvarnu putanju:

                                    2021.

                                    2022.

                                    2023.

                                    2024.

                                    Nacrt rutnih ciljeva u pogledu okoliša, za Bugarsku, izraženih kao prosječna učinkovitost horizontalnog leta na ruti za stvarnu putanju

                                    2,25  %

                                    2,25  %

                                    2,25  %

                                    2,25  %

                                 Referentne vrijednosti za Bugarsku

                                 2,25  %

                                 2,25  %

                                 2,25  %

                                 2,25  %

                     (18)

                     Komisija primjećuje da su nacrti ciljeva u području okoliša koje je predložila Bugarska jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (19)

                     U pogledu točke 2.1. podtočke (a) Priloga IV. Provedbenoj uredbi (EU) 2019/317 Komisija napominje da je Bugarska u nacrtu plana performansi predstavila mjere za postizanje lokalnih ciljeva u pogledu okoliša koje uključuju daljnji napredak u provedbi zračnog prostora slobodnih jugoistočnih ruta (SEE FRA), uključujući Rumunjsku, Mađarsku i Slovačku.

                     (20)

                     Na temelju nalaza iz uvodnih izjava 18. i 19., nacrti ciljeva navedeni u nacrtu plana performansi za Bugarsku trebali bi se ocijeniti kao usklađeni s ciljevima performansi na razini Unije u ključnom području performansi povezanom s okolišem.

            Ocjena nacrta ciljeva performansi u ključnom području performansi povezanom s kapacitetom

                     (21)

                     Kad je riječ o ključnom području performansi povezanom s kapacitetom, usklađenost ciljeva koje je dostavila Bugarska u vezi s prosječnim kašnjenjem u upravljanju protokom zračnog prometa na ruti („ATFM”) po letu ocijenjena je na temelju kriterija utvrđenog u točki 1.3. Priloga IV. Provedbenoj uredbi (EU) 2019/317. U skladu s tim, predloženi ciljevi iz nacrta plana performansi za Bugarsku uspoređeni su s relevantnim referentnim vrijednostima utvrđenima u Planu mrežnih operacija koji je bio dostupan u trenutku donošenja revidiranih ciljeva performansi na razini Unije za treće referentno razdoblje, odnosno 2. lipnja 2021. Ta je ocjena provedena uzimajući u obzir lokalne okolnosti i nadopunjena je revizijom mjera kojima se nastoje ostvariti ciljevi u pogledu kapaciteta utvrđeni u točki 2.1. podtočki (a) Priloga IV. Provedbenoj uredbi (EU) 2019/317.

                     (22)

                     U pogledu kalendarske godine 2020. cilj performansi na razini Unije za treće referentno razdoblje u ključnom području performansi povezanom s kapacitetom, koji je prvotno utvrđen u Provedbenoj odluci (EU) 2019/903, nije revidiran Provedbenom odlukom (EU) 2021/891, s obzirom na to da je razdoblje primjene tog cilja isteklo i da je stoga njegova provedba postala konačna bez mogućnosti retroaktivnih prilagodbi. U skladu s tim, od država članica nije se tražilo da u nacrtima planova performansi dostavljenima do 1. listopada 2021. revidiraju svoje lokalne ciljeve performansi za kalendarsku godinu 2020. u području performansi povezanom s kapacitetom. Stoga bi usklađenost lokalnih ciljeva performansi u području kapaciteta s odgovarajućim ciljevima performansi na razini Unije trebalo ocijeniti s obzirom na kalendarske godine 2021., 2022., 2023. i 2024.

                     (23)

                     U nastavku su navedeni nacrti rutnih ciljeva povezanih s kapacitetom koje je Bugarska predložila za treće referentno razdoblje, izraženi u minutama kašnjenja ATFM-a po letu, i odgovarajuće referentne vrijednosti iz Plana mrežnih operacija:

                                    2021.

                                    2022.

                                    2023.

                                    2024.

                                    Nacrt rutnih ciljeva povezanih s kapacitetom, za Bugarsku, u minutama kašnjenja ATFM-a po letu

                                    0,04

                                    0,08

                                    0,07

                                    0,08

                                 Referentne vrijednosti za Bugarsku

                                 0,04

                                 0,08

                                 0,07

                                 0,08

                     (24)

                     Komisija primjećuje da su nacrti ciljeva u području kapaciteta koje je predložila Bugarska jednaki odgovarajućim nacionalnim referentnim vrijednostima za svaku kalendarsku godinu od 2021. do 2024.

                     (25)

                     U pogledu točke 2.1. podtočke (a) Priloga IV. Provedbenoj uredbi (EU) 2019/317 Komisija napominje da je Bugarska u nacrtu plana performansi predstavila niz mjera za postizanje lokalnih rutnih ciljeva povezanih s kapacitetom. Te mjere uključuju upotrebu alata za analizu složenosti prometa, prilagođeno planiranje jedinica ekvivalenta punog radnog vremena kontrolora zračnog prometa (ATCO) tijekom trećeg referentnog razdoblja u skladu s predviđenim razinama prometa te niz mjera za poboljšanje oblikovanja zračnog prostora, uključujući ponovnu sektorizaciju i dinamičnu sektorizaciju.

                     (26)

                     Na temelju nalaza iz uvodnih izjava 24. i 25., nacrti ciljeva navedeni u nacrtu plana performansi za Bugarsku trebali bi se ocijeniti kao usklađeni s ciljevima performansi na razini Unije u ključnom području performansi povezanom s kapacitetom.

            Ocjena nacrta ciljeva performansi u ključnom području performansi povezanom s troškovnom učinkovitosti

                     (27)

                     Kad je riječ o ključnom području performansi povezanom s troškovnom učinkovitosti, usklađenost ciljeva koje je dostavila Bugarska u vezi s utvrđenim jediničnim troškom za rutne usluge u zračnoj plovidbi ocijenjena je na temelju kriterija utvrđenih u točki 1.4. podtočkama (a), (b) i (c) Priloga IV. Provedbenoj uredbi (EU) 2019/317. Ti se kriteriji temelje na kretanju utvrđenog jediničnog troška tijekom trećeg referentnog razdoblja, dugoročnom kretanju utvrđenog jediničnog troška tijekom drugog i trećeg referentnog razdoblja (2015.–2024.) i polaznoj vrijednosti za utvrđeni jedinični trošak na razini zone naplate u usporedbi s prosječnom vrijednosti zona naplate u kojima pružatelji usluga u zračnoj plovidbi imaju slično operativno i ekonomsko okruženje.

                     (28)

                     Ocjena rutnih ciljeva povezanih s troškovnom učinkovitosti provedena je uzimajući u obzir lokalne okolnosti. Nadopunjena je revizijom ključnih čimbenika i parametara na kojima se temelje ti ciljevi kako je navedeno u točki 2.1. podtočki (d) Priloga IV. Provedbenoj uredbi (EU) 2019/317.

                     (29)

                     U nastavku su navedeni nacrti rutnih ciljeva povezanih s troškovnom učinkovitosti koje je Bugarska predložila za treće referentno razdoblje:

                                    Zona naplate rutnih naknada u Bugarskoj

                                    Polazna vrijednost za 2014.

                                    Polazna vrijednost za 2019.

                                    2020.–2021.

                                    2022.

                                    2023.

                                    2024.

                                    Nacrt rutnih ciljeva povezanih s troškovnom učinkovitosti, izraženih kao utvrđeni rutni jedinični trošak (u realnim vrijednostima cijena za 2017.)

                                    56,62  BGN

                                    53,64  BGN

                                    95,60  BGN

                                    67,56  BGN

                                    61,42  BGN

                                    55,62  BGN

                                 28,96  EUR

                                 27,43  EUR

                                 48,89  EUR

                                 34,55  EUR

                                 31,41  EUR

                                 28,44  EUR

                     (30)

                     Kad je riječ o kriteriju utvrđenom u točki 1.4. podtočki (a) Priloga IV. Provedbenoj uredbi (EU) 2019/317, Komisija primjećuje da je kretanje utvrđenog rutnog jediničnog troška na razini zone naplate u Bugarskoj, koje je iznosilo +0,9 % tijekom trećeg referentnog razdoblja, slabije od kretanja na razini Unije, koje je iznosilo +1,0 % tijekom istog razdoblja.

                     (31)

                     Kad je riječ o kriteriju utvrđenom u točki 1.4. podtočki (b) Priloga IV. Provedbenoj uredbi (EU) 2019/317, Komisija primjećuje da je dugoročno kretanje utvrđenog rutnog jediničnog troška na razini zone naplate u Bugarskoj, koje je iznosilo –0,2 % tijekom drugog i trećeg referentnog razdoblja, slabije od dugoročnog kretanja na razini Unije, koje je iznosilo –1,3 % tijekom istog razdoblja.

                     (32)

                     Kad je riječ o kriteriju utvrđenom u točki 1.4. podtočki (c) Priloga IV. Provedbenoj uredbi (EU) 2019/317, Komisija primjećuje da je polazna vrijednost utvrđenog jediničnog troška u Bugarskoj od 27,43 EUR u realnim vrijednostima cijena za 2017. („EUR2017”) za 32,5 % niža od prosječne polazne vrijednosti od 40,66 EUR za EUR2017 relevantne usporedne skupine. Komisija napominje da je utvrđeni rutni jedinični trošak u Bugarskoj ostao ispod prosjeka usporedne skupine tijekom cijelog trećeg referentnog razdoblja, uz razliku od –34,1 % koja je zabilježena za 2024.

                     (33)

                     Kako je navedeno u uvodnoj izjavi 30., jasno je da je kretanje utvrđenog jediničnog troška u Bugarskoj tijekom trećeg referentnog razdoblja u skladu s odgovarajućim kretanjem na razini Unije. Nadalje, utvrđeni jedinični trošak Bugarske u 2024. neznatno je niži od polazne vrijednosti iz 2014., što pokazuje da Bugarska dugoročno održava troškovnu učinkovitost na stabilnoj razini. Naposljetku, upućujući na uvodnu izjavu 32., Bugarska pokazuje visoke rezultate u pogledu troškovne učinkovitosti u smislu razine utvrđenog jediničnog troška jer su polazna vrijednost za 2019. i utvrđeni jedinični trošak Bugarske za 2024. znatno niži, za više od 30 % od odgovarajućih prosječnih vrijednosti usporedne skupine. Uzimajući u obzir prethodna razmatranja, Komisija smatra da odstupanje od dugoročnog kretanja utvrđenog jediničnog troška na razini Unije iz uvodne izjave 31. ne isključuje utvrđivanje usklađenosti s ciljevima performansi povezanima s troškovnom učinkovitosti na razini Unije u pogledu Bugarske.

                     (34)

                     Na temelju nalaza iz uvodnih izjava od 30. do 33., nacrti ciljeva navedeni u nacrtu plana performansi za Bugarsku trebali bi se ocijeniti kao usklađeni s ciljevima performansi na razini Unije u ključnom području performansi povezanima s troškovnom učinkovitosti.

            Pregled programa poticaja iz članka 11. Provedbene uredbe (EU) 2019/317 koji nadopunjava Komisijinu ocjenu nacrta ciljeva povezanih s kapacitetom

                     (35)

                     Komisija je u skladu s točkom 2.1. podtočkom (f) Priloga IV. Provedbenoj uredbi (EU) 2019/317 u vezi s nacrtima ciljeva povezanih s kapacitetom nadopunila svoju ocjenu revizijom nacrta programa poticaja iz članka 11. Provedbene uredbe (EU) 2019/317. U tom je pogledu ispitala ispunjavaju li nacrti programa poticaja materijalne zahtjeve iz članka 11. stavaka 1. i 3. Provedbene uredbe (EU) 2019/317. Utvrđeno je da su nacrti programa poticaja iz nacrta plana performansi za Bugarsku sporni.

                     (36)

                     Komisija primjećuje da program poticaja za kapacitet na ruti koji je predložen u bugarskom nacrtu plana performansi sadržava maksimalnu financijsku nepogodnost u iznosu od 0,40 % utvrđenih troškova i maksimalnu financijsku pogodnost u iznosu od 0,20 % utvrđenih troškova.

                     (37)

                     Na temelju stručnog savjeta tijela za ocjenu performansi Komisija sumnja da bi predložena maksimalna financijska nepogodnost u iznosu od 0,40 % utvrđenih troškova u tom programu poticaja imala ikakav znatan utjecaj na prihode izložene riziku, kako je propisano člankom 11. stavkom 3. točkom (a) Provedbene uredbe (EU) 2019/317.

                     (38)

                     Stoga bi, kad je riječ o donošenju konačnog plana performansi u skladu s člankom 16. točkom (a) Provedbene uredbe (EU) 2019/317, Bugarska trebala revidirati svoj program poticaja za postizanje rutnih ciljeva povezanih s kapacitetom tako da se maksimalne financijske nepogodnosti koje proizlaze iz tog programa poticaja utvrde na razini koja ima znatan utjecaj na prihode izložene riziku, kako je izričito propisano člankom 11. stavkom 3. točkom (a) Provedbene uredbe (EU) 2019/317, što bi, prema mišljenju Komisije, trebalo dovesti do maksimalne financijske nepogodnosti koja je jednaka ili veća od 1 % utvrđenih troškova.

            ZAKLJUČCI

                     (39)

                     Na temelju ocjene iz uvodnih izjava od 10. do 38. Komisija je zaključila da su ciljevi performansi iz nacrta plana performansi koji je dostavila Bugarska u skladu s ciljevima performansi na razini Unije.

                     (40)

                     Komisija napominje da su neke države članice izrazile namjeru da u svoje troškovne osnovice za treće referentno razdoblje uključe troškovne stavke povezane s otkrivanjem bespilotnih letjelica u zračnim lukama. Nije bilo moguće točno utvrditi, na temelju elemenata sadržanih u nacrtima planova performansi, u kojoj su mjeri države članice uključile takve utvrđene troškove u svoje troškovne osnovice za treće referentno razdoblje i, ako su takvi troškovi uključeni, u kojoj su mjeri nastali u vezi s pružanjem usluga u zračnoj plovidbi da bi se stoga mogli smatrati prihvatljivima u okviru programa performansi i sustava utvrđivanja naknada. Službe Komisije poslale su ad hoc zahtjev za informacije svim državama članicama kako bi prikupile relevantne informacije te će dodatno ispitati prijavljene troškove otkrivanja bespilotnih letjelica u zračnim lukama u kontekstu provjere usklađenosti s jediničnim cijenama. Ovom Odlukom ne dovode se u pitanje nalazi i zaključci Komisije o troškovima otkrivanja bespilotnih letjelica.

                     (41)

                     Kao odgovor na rusku vojnu agresiju protiv Ukrajine, koja je započela 24. veljače 2022., Unija je donijela mjere ograničavanja kojima se ruskim zračnim prijevoznicima, svim zrakoplovima registriranima u Rusiji i svim zrakoplovima koji nisu registrirani u Rusiji, a koji su u vlasništvu ili zakupu bilo koje ruske fizičke ili pravne osobe, subjekta ili tijela, zabranjuje slijetanje na područje Unije, uzlijetanje s njega ili njegovo prelijetanje. Te mjere dovode do smanjenja zračnog prometa u zračnom prostoru iznad područja Unije. Međutim, učinak na razini Unije ne bi trebao biti usporediv sa smanjenjem zračnog prometa do kojeg je došlo zbog izbijanja pandemije bolesti COVID-19 u ožujku 2020. Stoga je primjereno zadržati postojeće mjere i postupke za provedbu programa performansi i sustava utvrđivanja naknada u trećem referentnom razdoblju,

               DONIJELA JE OVU ODLUKU:

            Članak 1.
            Ciljevi performansi iz nacrta plana performansi koji je Bugarska dostavila u skladu s Uredbom (EZ) br. 549/2004, a koji su navedeni u Prilogu ovoj Odluci, usklađeni su s ciljevima performansi na razini Unije za treće referentno razdoblje utvrđenima u Provedbenoj odluci (EU) 2021/891.

            Članak 2.
            Ova je Odluka upućena Republici Bugarskoj.

            Sastavljeno u Bruxellesu 13. travnja 2022.

                  Za Komisiju

               Adina VĂLEAN

                  Članica Komisije

            (1)  SL L 96, 31.3.2004., str. 1.

            (2)  Provedbena uredba Komisije (EU) 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br. 390/2013 i (EU) br. 391/2013 (SL L 56, 25.2.2019., str. 1.).

            (3)  Provedbena odluka Komisije (EU) 2019/903 od 29. svibnja 2019. kojom se postavljaju ciljevi performansi na razini Unije za mrežu za upravljanje zračnim prometom za treće referentno razdoblje koje počinje 1. siječnja 2020. i završava 31. prosinca 2024. godine (SL L 144, 3.6.2019., str. 49.).

            (4)  Provedbena uredba Komisije (EU) 2020/1627 od 3. studenoga 2020. o izvanrednim mjerama za treće referentno razdoblje (2020.–2024.) programa performansi i sustava utvrđivanja naknada u okviru jedinstvenog europskog neba zbog pandemije bolesti COVID-19 (SL L 366, 4.11.2020., str. 7.).

            (5)  Provedbena odluka Komisije (EU) 2021/891 od 2. lipnja 2021. o utvrđivanju revidiranih ciljeva performansi na razini Unije za mrežu za upravljanje zračnim prometom za treće referentno razdoblje (2020.–2024.) i o stavljanju izvan snage Provedbene odluke (EU) 2019/903 (SL L 195, 3.6.2021., str. 3.).

            PRILOG
            Ciljevi performansi iz nacrta plana performansi koji je Bugarska dostavila u skladu s Uredbom (EZ) br. 549/2004, za koje je utvrđeno da su usklađeni s ciljevima performansi na razini Unije za treće referentno razdoblje

               KLJUČNO PODRUČJE PERFORMANSI POVEZANO SA SIGURNOSTI

               Djelotvornost upravljanja sigurnosti

                           Bugarska

                           Ciljevi djelotvornosti upravljanja sigurnosti, izraženi kao razina provedbe (razine od A do D prema EASA-i)

                           Predmetni pružatelj usluga u zračnoj plovidbi

                           Cilj upravljanja sigurnosti

                           2021.

                           2022.

                           2023.

                           2024.

                        BULATSA

                        Politika i ciljevi u pogledu sigurnosti

                        C

                        C

                        C

                           C

                        Upravljanje sigurnosnim rizikom

                        C

                        C

                        D

                           D

                        Osiguranje sigurnosti

                        C

                        C

                        C

                           C

                        Promicanje sigurnosti

                        C

                        C

                        C

                           C

                        Kultura sigurnosti

                        C

                        C

                        C

                           C

               KLJUČNO PODRUČJE PERFORMANSI POVEZANO S OKOLIŠEM

               Prosječna učinkovitost horizontalnog leta na ruti za stvarnu putanju

                           2021.

                           2022.

                           2023.

                           2024.

                           Nacrt rutnih ciljeva u pogledu okoliša, za Bugarsku, izraženih kao prosječna učinkovitost horizontalnog leta na ruti za stvarnu putanju

                           2,25  %

                           2,25  %

                           2,25  %

                           2,25  %

                        Referentne vrijednosti za Bugarsku

                        2,25  %

                        2,25  %

                        2,25  %

                        2,25  %

               KLJUČNO PODRUČJE PERFORMANSI POVEZANO S KAPACITETOM

               Prosječno rutno kašnjenje ATFM-a u minutama po letu

                           2021.

                           2022.

                           2023.

                           2024.

                           Nacrt rutnih ciljeva povezanih s kapacitetom, za Bugarsku, u minutama kašnjenja ATFM-a po letu

                           0,04

                           0,08

                           0,07

                           0,08

                        Referentne vrijednosti za Bugarsku

                        0,04

                        0,08

                        0,07

                        0,08

               KLJUČNO PODRUČJE PERFORMANSI POVEZANO S TROŠKOVNOM UČINKOVITOSTI

               Utvrđeni jedinični trošak za rutne usluge u zračnoj plovidbi

                           Zona naplate rutnih naknada u Bugarskoj

                           Polazna vrijednost za 2014.

                           Polazna vrijednost za 2019.

                           2020.–2021.

                           2022.

                           2023.

                           2024.

                           Nacrt rutnih ciljeva povezanih s troškovnom učinkovitosti, izraženih kao utvrđeni rutni jedinični trošak (u realnim vrijednostima cijena za 2017.)

                           56,62  BGN

                           53,64  BGN

                           95,60  BGN

                           67,56  BGN

                           61,42  BGN

                           55,62  BGN

                           28,96  EUR

                           27,43  EUR

                           48,89  EUR

                           34,55  EUR

                           31,41  EUR

                           28,44  EUR